48. ΑΠΟΦΑΣΗ ΥΠΟΥΡΓΟΥ ΚΟΙΝ. ΥΠΗΡΕΣΙΩΝ Αριθ. Α1α/10712/78 της 29 Δεκ. 1978/9 Φεβρ. 1979 (ΦΕΚ Β΄ 117) Περί του Υγειονομικού Ελέγχου των απορρυπαντικών, λευκαντικών και καθαριστικών σκευασμάτων που έχουν τύχει άδειας κυκλοφορίας πριν από τις 16-7-1976. Έχοντας υπόψη: 1.Τον Α.Ν. 200/1967 (ΦΕΚ 215/67) «περί Ανωτάτου Υγειονομικού Συμβουλίου». 2.Τις αποφάσεις μας αριθ. Γ1α/1866 και Γ1α/ 1934/76 (ΦΕΚ 490/76 τ.Β΄). 3.Την απόφαση του Υφυπουργού αριθ. Α1α/ 2941/77 (ΦΕΚ 430/77 τ.Β΄). 34.Ι.δ.46 Φάρμακα-Ιδιοσκευάσματα Φάρμακα-Ιδιοσκευάσματα 34.Ι.δ.47-49 4.Την από 21-10-1978 αναφορά των βιοτεχνών απορρυπαντικών. 5.Το γεγονός ότι ο Υγειονομικός Έλεγχος για τα σκευάσματα που αναφέρονται στο θέμα δεν έχει ακόμη ολοκληρωθεί από το Α.Υ.Σ. αποφασίζουμε: 1.Επιτρέπουμε μέχρι 30-4-1979 την υποβολή των απαραιτήτων δικαιολογητικών, που προβλέπεται από την απόφασή μας αριθ. Γ1α/1934/76 (ΦΕΚ 490/76 τ.Β΄) για τον Υγειονομικό Έλεγχο των απορρυπαντικών σκευασμάτων, για τα απορρυπαντικά, λευκαντικά και καθαριστικά σκευάσματα που έχουν τύχει άδειας κυκλοφορίας προ της 16-7-1976 και στα οποία έχει επεκταθεί ο υγειονομικός Έλεγχος με την ανωτέρω (3) σχετική απόφαση. 2.Τα σκευάσματα αυτά, καθώς και όσα εκκρεμούν στις αρμόδιες Κρατικές Υπηρεσίες, θα κυκλοφορούν με την παλαιά τους έγκριση μέχρι 31-71979 ημερομηνία που προβλέπεται να έχει ολοκληρωθεί από το Ανώτατο Υγειονομικό Συμβούλιο ο Υγειονομικός έλεγχός τους. 3.Οι σχετικές αιτήσεις μαζί με τα δικαιολογητικά θα υποβληθούν από τους ενδιαφερομένους μέχρι της αναφερομένης στην παρ. 1 της αποφάσεως αυτής ημερομηνίας στο Γενικό Χημείο του Κράτους για να μας σταλούν μαζί με τους αρχικούς σχετικούς φακέλλους. Η απόφαση αυτή να δημοσιευθεί στην Εφημερίδα της Κυβερνήσεως. 